Document ID: 32003R1882

Uredba (ES) št. 1882/2003 Evropskega parlamenta in Sveta
z dne 29. septembra 2003
o prilagoditvi določb glede odborov, ki pomagajo Komisiji pri uresničevanju njenih izvedbenih pooblastil, predvidenih aktih, za katere se uporablja postopek iz člena 251 Pogodbe ES, Sklepu Sveta 1999/468/ES
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti členov 40, 47, 55, 71, 80, 95, 137, 150, 152, 153, 155, 156, 175(1), 179, 285 in 300(3) Pogodbe,
ob upoštevanju predloga Komisije [1],
ob upoštevanju mnenja Evropskega ekonomsko-socialnega odbora [2],
po posvetovanju z Odborom regij,
v skladu s postopkom, določenim v členu 251 Pogodbe [3],
ob upoštevanju naslednjega:
(1) Sklep Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [4] je nadomestil Sklep 87/373/EGS [5].
(2) V skladu z izjavo Sveta in Komisije [6] o Sklepu 1999/468/ES je treba določbe o odborih, ki pomagajo Komisiji pri uresničevanju njenih izvedbenih pooblastil, predvidenih za uporabo Sklepa 87/373/EGS, prilagoditi v skladu z določbami členov 3, 4 in 5 Sklepa 1999/468/ES.
(3) V omenjeni izjavi so navedene metode za prilagajanje postopkov odborov, ki se prilagajajo samodejno, če to ne vpliva na naravo odbora kot jo predvideva osnovni akt.
(4) Roki iz določb, ki se prilagodijo, ostanejo v veljavi. Če za sprejetje izvedbenih ukrepov ne obstaja poseben rok, se določi rok treh mesecev.
(5) Določbe pravnih aktov za uporabo postopka odbora tipa I, določenega v Sklepu 87/373/EGS, je zato treba nadomestiti z določbami, ki se nanašajo na svetovalni postopek iz člena 3 Sklepa 1999/468/ES.
(6) Določbe pravnih aktov, ki zahtevajo uporabo postopkov odborov tipa IIa in IIb, določenih v Sklepu 87/373/EGS, je zato treba nadomestiti z določbami, ki se nanašajo na upravljalni postopek iz člena 4 Sklepa 1999/468/ES.
(7) Določbe pravnih aktov, ki predvidevajo uporabo postopkov odborov tipa IIIa in IIIb, določenih v Sklepu 87/373/EGS, je treba nadomestiti z določbami, ki se nanašajo na regulativni postopek iz člena 5 Sklepa 1999/468/ES.
(8) Ta uredba se nanaša samo na usklajevanje postopkov odborov. Imena odborov v zvezi s takimi postopki so bila ustrezno spremenjena, kjer je bilo to potrebno -
SPREJELA NASLEDNJO UREDBO:
Člen 1
V zvezi s svetovalnim postopkom se akti, našteti v Prilogi I, v skladu s to prilogo prilagodijo ustreznim določbam Sklepa 1999/468/ES.
Člen 2
V zvezi z upravljalnim postopkom se akti, našteti v Prilogi II, v skladu s to prilogo prilagodijo ustreznim določbam Sklepa 1999/468/ES.
Člen 3
V zvezi z regulativnim postopkom se akti, našteti v Prilogi III, v skladu s to prilogo prilagodijo ustreznim določbam Sklepa 1999/468/ES.
Člen 4
Sklicevanja na določbe aktov iz Prilog I, II in III se štejejo za sklicevanja na določbe, kot so bile prilagojene s to uredbo.
Sklicevanja v tej uredbi na nekdanja imena odborov se štejejo za sklicevanja na nova imena.
Člen 5
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. septembra 2003

Labels: 10
11
15